Salatid olevat lihtsad, tehtud käepärastest toiduainetest. Tõesti -  jämedalt riivitud porgand on ju tavalisest tavalisem. Ometi sisaldab see vürtsine roog 18 komponenti, nende hulgas paprikat, peterselli, tilli, sellerit, küüslauku, koriandrit, basiilikut, sidrunpipart ning valge, roosa, punase ja musta pipra segu. Parema maitse saamiseks praeb Kim koriandriseemneid väheses õlis ja sedavõrd õli tema salatikastmetes ongi.